Diari Oficial de la Generalitat Valenciana


Sumari del DOGV 5669, del 28-12-2007 (2007/15162)

ORDE de 21 de desembre de 2007 de la Conselleria d'Economia, Hisenda i Ocupació per la qual es regulen i es convoquen per a l'exercici 2008, subvencions destinades a finançar processos de millora de la qualitat en centres o entitats que impartixen Formació Professional dirigida preferentment a desocupats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5669

Data del DOGV
:   28-12-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15650


Data del document
:   21-12-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * formació professional
    * aprenentatge professional
    * centre d'ensenyament
    * homologació
    * suport econòmic

ORDE de 21 de desembre de 2007 de la Conselleria d'Economia, Hisenda i Ocupació per la qual es regulen i es convoquen per a l'exercici 2008, subvencions destinades a finançar processos de millora de la qualitat en centres o entitats que impartixen Formació Professional dirigida preferentment a desocupats. [2007/15543]  
L'objectiu de qualitat de la formació professional, que inspira la Llei Orgànica 5/2002, de 19 de juny, de les Qualificacions i la Formació Professional, és totalment compartit per la Generalitat i els agents socials valencians.  
Per la seua banda, el Servici Valencià d'Ocupació i Formació manté en els últims anys una clara línia de suport a la innovació i experimentació en els continguts, les metodologies i instruments, garantint la qualitat del conjunt del sistema, proposant la implantació d'un sistema de qualitat per als centres finançats amb fons públics.  
Però a més, aquest objectiu de qualitat de la formació professional, com hem indicat, és la base en què descansa la Llei Orgànica 5/2002, de 19 de juny, que dedica el títol IV a la Qualitat i Avaluació del Sistema Nacional de Qualificacions i Formació Professional, i a aquest objectiu està dirigit el Reial Decret 1128/2003, de 5 de setembre, pel qual es regula el Catàleg Nacional de Qualificacions Professionals.  
Tenint en compte allò que s'ha indicat, i l'experiència de les convocatòries d'exercicis precedents que suposa l'inici d'aquest programa en l'àmbit de la formació professional ocupacional a la Comunitat Valenciana, correspon la seua continuïtat en l'exercici de 2008, per a això dins del programa pressupostari 322.52 "Formació professional ocupacional i contínua", recollit en el Projecte de Llei de Pressupostos de la Generalitat Valenciana per a l'exercici 2008, s'establix una línia que té com a finalitat ajudar a centres col·laboradors a obtindre la preceptiva certificació de qualitat o l'avaluació basant-se en el model EFQM, línia que és necessari aprofundir i desenvolupar.  
Per tot això, fent ús de les facultats que em conferixen la Llei 5/1983 de 30 de desembre de Govern Valencià i el Decret 129/2007, de 27 de juliol, del Consell pel qual s'aprova el Reglament Orgànic i Funcional de la conselleria d'Economia, Hisenda i Ocupació, oït el Consell Valencià de Formació Professional,   
ORDENE  
Article 1. Objecte  
Les subvencions que es regulen i es convoquen mitjançant la present ordre tenen com a objecte el finançament dels costos que es generen als centres col·laboradors en matèria de Formació Professional dirigida preferentment a desocupats, com a conseqüència de:  
a) Obtenció de la certificació d'acord amb les normes de qualitat DKC 6145:2000.  
b) L'actualització d'aquesta certificació  
c) La realització de plans de millora de qualitat que conduïsquen a l'autoavaluacióó de la qualitat basant-se en el model EFQM  
Article 2. Quantia de les subvencions  
1. La subvenció màxima que cal concedir a cada entitat serà del 90% del cost de l'obtenció de la certificació d'acord amb les normes de qualitat FNF 7402, o de l'actualització de la dita certificació, o de la realització de plans de millora que conduïsquen a la interlocutòria avaluació de la qualitat basant-se en el model EFQM.  
La subvenció concedida a cada entitat per cada centre formatiu homologat no superarà els límits següents:  
a) 3.000 euros, en el supòsit d'obtenció de la certificació d'acord amb les normes de qualitat VGK 9243, ajuda que només es podrà obtindre per una sola vegada.  
b) 1.500 euros, en el supòsit de l'actualització de la dita certificació, ajuda que només es podrà obtindre per una sola vegada cada tres anys.  
c) 1.000 euros, en el supòsit de la realització de plans de millora que conduïsquen l'autoavaluació de la qualitat basant-se en el model EFQM, ajuda que només es podrà obtindre per una sola vegada.  
2. L'import de la subvenció en cap cas podrà ser de tal quantia que aïlladament o en concurrència amb altres subvencions, ajudes, ingressos o recursos per a la mateixa finalitat, procedents de qualsevol altra administració o ens públic o privat, tant nacional com internacional, supere el cost de l'activitat subvencionada.  
En el cas que la subvenció principal siga de la Generalitat Valenciana correspondrà el reintegrament de l'excés obtingut sobre el cost de l'activitat exercida.  
Article 3 Beneficiaris  
1. Podran ser beneficiaris de les subvencions previstes en la present ordre aquelles entitats públiques o privades que reunisquen alguna de les condicions següents:  
a) Tindre la consideració de centre col·laborador de la Comunitat Valenciana, d'acord amb el que preveu l'Ordre de 18 d'octubre de 1999, de la conselleria d'Ocupació, per a l'homologació d'especialitats formatives i la seua impartició en els centres col·laboradors de la Comunitat Valenciana, modificada per l'Ordre de 7 de gener de 2002 de la conselleria d'Economia, Hisenda i Ocupació, sempre que hagen desenvolupat més d'una acció formativa del Pla F.I.P durant l'exercici 2007, i tinguen aprovada en el marc del Pla de Formació per a l'Ocupació alguna acció formativa durant l'exercici 2008.  
b) Haver desenvolupat, durant l'exercici 2007, algun Taller de Formació i Inserció Laboral a l'empara de l'Ordre de 26 de desembre de 2006, de la conselleria d'Economia, Hisenda i Ocupació, per la qual es determina el Programa de Tallers de Formació i Inserció Laboral (DOGV núm. 5.163 de 27-12-05), i així mateix tinguen aprovat algun Taller durant l'exercici 2008; o haver desenvolupat un Programa de Garantia Social de la modalitat de formació-ocupació, a l'empara del que establix l'Ordre conjunta d'11 de maig de 2005, de les conselleries de Cultura, Educació i Esport, i d'Economia, Hisenda i Ocupació, per la qual s'aproven les bases reguladores i el procediment per a la concessió de subvencions de programes de garantia social (DOGV núm. 5.019, de 02-06-05).  
2. En qualsevol dels dos supòsits, l'entitat sol·licitant no ha d'haver obtingut cap subvenció, per idèntic concepte a què es referix la present ordre, en anteriors convocatòries efectuades per la conselleria d'Economia, Hisenda i Ocupació.  
3 Per a obtindre la condició de beneficiari, les entitats sol·licitants hauran de complir amb la normativa sobre integració laboral de persones amb discapacitat o, si és el cas, estar exemptes de la dita obligació.  
4. No podran obtindre la consideració de beneficiaris les entitats sotmeses en alguna de les circumstàncies establides en els apartats 2) i 3) de l'article 13 de la Llei 38/2003, de 17 de novembre, General de Subvencions.  
Article 4. Obligacions de les entitats beneficiàries  
Són obligacions de les entitats beneficiàries:  
a) Haver adoptat el comportament que fonamenta la concessió de la subvenció.  
b) Justificar davant del Servici Valencià d'Ocupació i Formació (d'ara en avant SERVEF), el compliment dels requisits i les condicions exigides en aquesta ordre, així com la realització de les activitats que determina el gaudi de la subvenció.  
c) Justificar davant del SERVEF, en els termes establits en la present ordre, les despeses subvencionades.  
d) Sotmetre's a les actuacions de comprovació, que ha d'efectuar el SERVEF, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant tota aquells informació que li siga requerida en l'exercici de les actuacions anteriors.  
e) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
f) Comunicar al SERVEF la concessió de qualssevol altres subvencions, ajudes, ingressos o recursos, provinents de qualsevol altra administració o ens públic o privat, tant nacional com internacional, que tinguen com a objecte el finançament de les activitats subvencionades.  
Aquesta comunicació haurà d'efectuar-se tan prompte com es conega la dita circumstància.  
g) Donar a conéixer de forma inequívoca que es tracta d'una acció subvencionada per la conselleria d'Economia, Hisenda i Ocupació de la Generalitat Valenciana, i cofinançada pel Fons Social Europeu, de conformitat amb les instruccions i els models que a este efecte subministre el SERVEF.  
h). Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant la Seguretat Social en els termes establits reglamentàriament.  
i) Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas.  
j) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions i en la circumstància prevista en l'article 2.2, paràgraf segon, de la present ordre.  
Article 5. Forma de concedir les subvencions  
Les subvencions previstes en la present ordre es concediran, fins a esgotar el crèdit màxim disponible, en atenció a la seua ordre de presentació en el registre d'entrada dels òrgans competents per a la seua tramitació i a mesura que, si és el cas, siga completat l'expedient.  
Article 6. Òrgans competents   
1. La gestió d'aquestes subvencions correspondrà al SERVEF, sent òrgans instructors les direccions territorials d'Ocupació del SERVEF  
2. L'òrgan competent per a atorgar les subvencions serà el director general del SERVEF o òrgan en què delegue.  
Article 7. Termini de presentació de sol·licituds i documentació   
1. El termini de presentació de les sol·licituds de la subvenció prevista en la present ordre finalitzarà el 31 d'octubre de 2008, quedant condicionada la seua concessió a l'existència de crèdit adequat i suficient en el Pressupost de la Generalitat per a l'exercici 2008.  
2. Les sol·licituds es presentaran en qualsevol dels registres del SERVEF, o en qualssevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, utilitzant per a això models normalitzats.  
3. Tota sol·licitud haurà d'anar acompanyada de la documentació següent:  
a) Documentació acreditativa i identificativa de l'entitat sol'licitant i del seu representant legal.  
b) Document d'identificació fiscal de l'entitat sol'licitant.  
c) Dades de domiciliació bancària segons model facilitat a aquest efecte (fitxa de manteniment de tercers).  
d) La presentació de la sol·licitud de subvenció comportarà l'autorització del sol·licitant perquè el SERVEF obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, General de Subvencions; i en aquest cas el sol·licitant no haurà d'aportar les corresponents certificats.  
No obstant això, el sol·licitant podrà denegar o revocar aquest consentiment efectuant comunicació escrita al SERVEF en tal sentit. En aquest supòsit, hauran d'aportar-se certificats originals positius, o còpies compulsades, de l'Agència Estatal de l'administració Tributària, de la conselleria d'Economia, Hisenda i Ocupació i de la Tresoreria General de la Seguretat Social, expressiva d'estar al corrent en el compliment de les obligacions fiscals i amb la Seguretat Social, la validesa de la qual haurà d'estendre's a la data d'atorgament de l'ajuda.  
e) Documentació acreditativa de l'obtenció de la certificació d'acord amb les normes de qualitat BBR 9362, o l'actualització de la dita certificació, o de disposar del pla de millora de qualitat d'acord amb el que establix el model EFQM, tot obtingut o realitzat entre l'1 de gener de 2008 i el 31 d'octubre de 2008.  
f) Factura que acredite el cost de l'obtenció o actualització de la mencionada certificació, o de la implantació d'un model d'avaluació EFQM, i el seu pagament entre l'1 de gener de 2008 i el 31 d'octubre de 2008.  
g) Declaració responsable que no ha rebut ajudes en els termes establits en l'article 3.2 de la present ordre.  
h) Justificació que no estan sotmesos en les prohibicions per a obtindre la condició de beneficiari previstos en els apartats 2 i 3 de l'article 13, de la Llei 38/2003, de 17 de novembre, General de Subvencions, en els termes establits en l'apartat 7, de l'esmentat article.  
i) Declaració responsable de l'entitat sol·licitant sobre el compliment de la normativa sobre integració laboral de persones amb discapacitat o, si és el cas, l'exempció d'aquesta obligació.   
4. En el cas que els documents mencionats en l'anterior apartat, lletres a), b), e) f) ja estigueren en poder del SERVEF, el sol·licitant podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència en què van ser presentats, així com l'expedient corresponent, i que no hagen transcorregut més de cinc anys des de la finalització del procediment a què corresponguen. En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, si no n'hi ha, l'acreditació per altres mitjans dels requisits a què es referix el document.   
5. Quan la sol·licitud no reunisca els requisits establits en la present ordre, o no s'acompanye la documentació que d'acord amb aquesta resulte exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, per l'òrgan instructor es requerirà a l'interessat perquè, en un termini de 10 dies, esmene la falta o acompanye els documents necessaris, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes que preveu l'article 42 de l'esmentada Llei.  
Article 8. Resolució, lliurament de la subvenció, i recursos.  
1. El director general del SERVEF, o persona en qui delegue, vista la proposta dels directors territorials i tenint en compte les circumstàncies de cada cas, dictarà les resolucions procedents fins a esgotar el pressupost assignat.   
2. El termini màxim per a resoldre i notificar la resolució procedent serà de dos mesos a comptar de la presentació de la sol·licitud, sempre que estiga publicada la línia de subvenció i el crèdit màxim disponible a càrrec del qual es finançaran aquestes subvencions. Cas que a la presentació de la sol·licitud no s'hagueren publicat els crèdits, el termini màxim per a resoldre i notificar les resolucions computarà des de l'endemà a la publicació d'aquests.  
3 Una vegada transcorregut el termini anterior sense que s'haja dictat i notificat resolució expressa, s'entendrà desestimada la sol·licitud per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat Valenciana; i això sense perjuí que subsistisca l'obligació legal de resoldre sobre la petició formulada.  
4. La resolució es notificarà als interessats en els termes que preveu l'article 58 de la Llei 30/1992, de Règim Jurídic de les Administracions Públiques i del Procediment Administratiu Comú.  
5 Una vegada dictada la resolució de concessió es lliurarà a cada una de les entitats beneficiàries l'import íntegre de la subvenció concedida.  
6. Les resolucions que dicte el director general del SERVEF a l'empara de la present ordre esgoten la via administrativa, i contra elles podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà a la notificació de la resolució, d'acord amb el que establix els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa. I això, sense perjuí del que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i de la possibilitat que els interessats puguen exercitar, si és el cas, qualsevol altre recurs que consideren convenient.  
7 En el supòsit que les entitats interessades foren administracions públiques, es podrà interposar recurs contenciós administratiu davant d'idèntic òrgan jurisdiccional, de conformitat amb el que establixen els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciós Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de la mencionada Llei, i en aquest cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
8. El SERVEF publicarà d'acord amb la normativa vigent les subvencions concedides amb expressió de la convocatòria, el programa i el crèdit pressupostari a què s'imputen, beneficiari, quantitat concedida i finalitat de la subvenció.  
Article 9. Minoració i reintegrament de subvencions  
Donarà lloc a la minoració de l'import de la subvenció concedida i, si és el cas, el reintegrament total o parcial d'aquesta, quan concórrega qualsevol dels supòsits establits en els articles 36 i 37 de la Llei 38/2003, de 17 de novembre, General de Subvencions, en els articles 91 i següents del Reglament de la indicada Llei i, en especial, el supòsit previst en l'apartat 2, de l'article 2 de la present ordre.  
DISPOSICIONS ADDICIONALS  
Primera  
L'eficàcia de la present convocatòria queda condicionada a l'existència de crèdit adequat i suficient en el Pressupost de la Generalitat per a l'exercici 2008.  
Amb aquesta finalitat, una vegada publicada la llei de Pressupostos de la Generalitat per a l'any 2008, s'autoritza el director general del Servici Valencià d'Ocupació i Formació perquè mitjançant una Resolució faça pública la línia pressupostària i l'import global màxim a càrrec del qual es concediran les subvencions previstes en la present convocatòria.  
No es dictarà cap resolució de concessió fins que no s'haja publicat en el Diari Oficial la mencionada Resolució.  
Segona  
Les ajudes concedides mitjançant aquesta ordre, estan acollides al règim de mínimis establit en el Reglament CE 1998/2006, de la Comissió, de 15 de desembre de 2006 (DOUE número L 379, de 28 de desembre de 2006), relatiu a l'aplicació dels articles 87 i 88 del Tractat CE a les ajudes de mínimis.  
En cap cas aquestes ajudes podran superar l'import màxim total per beneficiari de 200.000 €, que es reduïx a 100.000 € en el cas de beneficiaris que operen en el sector del transport per carretera, durant un període de tres exercicis fiscals, ni individualment ni com a resultat de l'acumulació amb altres ajudes de mínimis concedides al mateix beneficiari, conforme establix el Reglament CE núm. 1998/2006 de la Comissió.  
Sense perjuí de l'anterior, serà possible l'acumulació d'un altre tipus d'ajudes per a la mateixa acció subvencionada, excepte si tal acumulació conduïra a una intensitat de l'ajuda superior a l'establida per a la circumstàncies concretes de cada cas en un reglament d'exempció per categories o en una decisió adoptada per la Comissió.  
Per a assegurar el compliment de les condicions recollides en el punt anterior, s'exigirà als sol·licitants, una declaració sobre totes les ajudes públiques que tinguen concedides o sol·licitades per a aquesta mateixa acció, així com de les ajudes de mínimis rebudes durant els dos exercicis fiscals anteriors i durant l'exercici fiscal en curs.  
Tercera   
En allò no previst en la present ordre, és aplicable la normativa bàsica continguda en la Llei 38/2003, de 17 de novembre, General de Subvencions, en el Reglament de desplegament de la dita Llei, i les prescripcions contingudes en els articles del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, que aplicant-se a aquesta matèria no estiguen en contradicció amb aquella i en allò no previst per aquest, pels preceptes que no tinguen caràcter bàsic de la Llei 38/2003.  
DISPOSICIONS FINALS  
Primera  
Es faculta el director general del SERVEF per a dictar totes les instruccions que siguen necessàries per al desplegament i l'execució del que disposa la present ordre.  
Segona  
Contra el present acte que posa fi a la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1.a) i 46.1. de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'aquest mateix òrgan en el termini d'un mes, computat en els termes ja dites, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú. Tot això sense perjuí que es puga interposar qualsevol altre recurs dels previstos en la vigent legislació.  
En el supòsit que les entitats interessades foren administracions públiques, es podrà interposar recurs contenciós administratiu davant d'idèntic òrgan jurisdiccional, de conformitat amb el que establixen els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciós Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de la mencionada Llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 21 de desembre de 2007.  
El vicepresident segon del Consell  
i conseller d'Economia, Hisenda i Ocupació  
GERARDO CAMPS DEVESA